سیلاب(سالماس)

سیلاو (فارسجا، سیلاب‌) غربی آذربایجان اوستانی‌‌نین ‌سالماس بؤلگه‌سی‌نین مرکزی بؤلومونون کۆره‌سۆننۆ قصبه‌سی‌نده یئرلشن کند .

سیلاو  کۆره‌سۆننۆ قصبه‌سی‌‌نین مرکزی‌دیر.

 اهالیسی 
۱۳۹۵ -جی ایل نوفوس ساییمینا اساساً کندده ۵۸۷۷ نفر (۱۵۲۶ عاییله) یاشاییر درگاه ملی آمار ایران.کند اهالیسی کوره سوننو تورکلریندن عیبارت اولوب سوننو شافعیمذهبینده‌دیرلر.. سیلاو  سالماس بؤلگه‌سی‌نین ان بؤیوک کندلریندن بیری ساییلیر.

 جوغرافیایی یئرلشمه‌سی 
بو کند سالماسین ۱۵ کیلومترلیگینده،  بابا ارزن و هؤدر داغلاری‌نین باتی‌سیندا ، شوریک کندی‌نین دوغوسوندا یئرلشیب‌دیر.

 اکینچی‌لیک و محصول‌لاری 
بو کندین اۆرۆن‌لریندن آرپا،بوغدا،یونجا،پومیدور،یئرآلما،آلما،آلی،اۆزۆم و بادامی اؤرنک گؤسترمک اولار.سیلاوین اکینچی‌لیک سویو ایسه دئرعلی چاییندان تأمین ائدیلیر.لاچو گؤلو ، احمد یئری ، باداملیق و عثمان یئری کندین آباد و سولو یئرلری ساییلیرلار.

 گزمه‌لی و گؤرمه‌لی یئرلری 
آق داش ، کئل داش ، بوز یئرلر و بابا ارزن(بابرزن) داغی کندین گؤرمه‌لی یئرلری دیر.آنا بی‌بی تۆربه‌سی ، سید عبدالکریم سادات نهری مقبره‌سی و صادیق و مصطفی مقبره‌سی ده بو کندین زیارتگاه‌لاری‌دیرلار.

 بیرده باخ 
کوره سوننولر

 قایناق‌لار